Keken Chukudu na katako a Kwango | Sauyi a Afirka | DW | 14.10.2015
Keken Chukudu na katako a Kwango
An kirkiro da wani keken katako mai suna Chukudu a Gabashin Kwango, inda a yanzu haka wannan fasahar ke zama ginshikin tattalin arzikin yankin.
Matashi na tuka keken Chukudu a Kwango
Keken Chukudu dai, a yanzu ya zama gama-gari a yankin Goma. An saba da wannan kekunan katako na daukan kaya kirar Kwango, saboda da sauki wajen dakon kaya masu nauyi daga nesa sannan ga biyan bukata cikin sauri.
Ana dai kera keken Chukudu ne daga katako da ke da karkon gaske, to sai dai akwai bukatar hakuri da juriya, kafin masu fasahar su cimma kera Chukudu mai inganci. Sébastian Pascal daya daga cikin masu kera keken ne, kuma ya gaji aikin ne daga mahaifinsa inda a yanzu yake kera keken Chukudu akan Dala 100 kan ko wane guda.
Bukatar juriya a kera keken
Matasa na daukar dako da keken Chukudu
"Aikin na bukatar hazaka. To amma abin da ke da wahala a aikin shi ne, yadda zaka sassaki itace sannan ka harhada bangarorin keken har ya zauna daidai."
Ko da yake dai akan samu yawancin bangarorinda ake sarrafa keken Chukudu a yankin Goma. To amma duk da haka,yana daukan akalla kwanaki uku kafinn Paskal da sauran abokan aikinsa su kammala sarrafa keken Chukudu guda daya.
Wannan kekeken dai ba sufurin mutane kadai yake yi ba, ana kuma dakon kaya masu nauyin gaske daga wuraren daban-daban. A don hakanema aka kafa wani mutum-mutumi a shatale-talen tsakiyar garin Goma don girmama wannan kyakkyawan tsarin sufurin keken na Chukudu.
Yaro na tuka keken Chukudu a wani titi a Gabashin Kwango
A cikin ra'ayi mabanbanta ne dai, mazauna garin na Goma ke yaba kyakkyawan tsarin keken na katako da a yanzu ya zama abin tinkahon yankin.
Da irin wannan namijin kokari na kera keken Chukudu da Paskal ya bullo da shi, a yanzu iyalansa na alfahari da shi matuka, kamar dai yadda wata 'yar uwarsa ta bayyana.
Hausawa dai suka ce bayan wuya sai dadi, a yanzu dai Pascal ya yi amannar cewa aikin hazaka shi ne hanyar samun ci-gaba a Gabashin Kwango mai fama da rikici.
Keken katako na Chukudu hanyar sufuri a Gabashin Kwango
Chukudu keken daukar kaya a gabashin Kwango
Kwanan wata 14.10.2015
Mawallafi A'Raheem Hassan/ YB
Muhimman kalmomi Keken Chukudu, Gabashin Kwango
Permalink http://p.dw.com/p/1Gnkv
Sadaukar da rai a aikin fadarkarwa 09.01.2018
Wata matashiya mai suna A'isha Ahmad 'yar shekaru 18 wacce ta tsira daga hare-haren Boko Haram a karamar hukumar Kala-Balge ta dukufa wajen aikin ilmantar da 'yan gudun hijira yadda za su kare kawunan su daga cutuka
Koyar da karatu kyauta a Katsina 09.01.2018
Wasu malaman makarantun boko da suka yi ritaya sun koma koyarwa kyauta a wasu makarantu. Hakan na zuwa ne lokacin da ake fuskantar rashin kwarewar malaman zamanin nan masu koyarwa musamman a makarantun arewacin Najeriya
Taimako daga likitoci 03.01.2018
A Jamhuriyar Nijar wadansu matasa kwararrun likitoci ne da ke aiki a asibitoci daban-daban suka kafa wata kungiya da zummar kawo dauki ga yan kasar masu karamin karfi.
© 2018 Deutsche Welle | Kare bayanai | Ka'idojin shari'a | Tuntuba